Swart 'bloedbad' teen Steve Hofmeyr-konsert op Ermelo met kulpamflet aangehits – praag.co.za — 20 jaar jonk!
'n Kulpamflet waarin vertel word dat Steve Hofmeyr konserte afstel as hy swart gesigte in die skare sien, is op Ermelo en ander plekke versprei om swart geweld teen sy konsert gisteraard op dié dorp aan te hits. Die "inligting" op die pamflet is afkomstig van 'n Suid-Afrikaanse webblad wat bekendstaan as "satirenews". In 'n Engelse twiet het Steve Hofmeyr "satirenews" as 'n "derde mag" mag beskryf wat daarop uit is om 'n "bloedbad" te ontketen.
The 3rd force (satirenews) is very busy provoking bloodshed amongst SA citizens pic.twitter.com/7nZrnKMIjB
— Steve Hofmeyr (@steve_hofmeyr) March 5, 2016
Blykbaar is die pamflet 'n week voor Steve se konsert op Ermelo onder swartes versprei in die hoop dat die konsert deur betogings en geweld ontwrig sou word. Op sy amptelike Facebookblad het Hofmeyr vertel wat gisteraand gebeur het:
Wat het toe Saterdagaand in Ermelo gebeur na 'n week se anti-Steve protes? BOGGEROL. Tussen die manne en dames van Interactive Security en verskeie vrywillige Ermelo sekuriteitsfirmas, die skou self en die SAPS was Ermelo Saterdagaand die veiligste dorp in Suid Afrika. Soveel trots en vreesloosheid in een dorp is 'n moeilike kombinasie. Soveel vasbeslotenheid om Die Stem te sing en op te staan vir orde en erfenis, is 'n riem onder die hart. Dankie Ermelo. Daai skou was uitgepak.
Hy het insgelyks op Facebook na "satirenews" as 'n "derde mag" verwys wat geweld in die land aanstig.
Kyk dié pamflet onder. Swartes versprei dit nou deur SA. Die Ermelo protes gaan oor hierdie 'fake' artikel wat op Satirenews verskyn het. As daar bloedvergieting in die strate was Saterdagaand of daardie week, sou dit Satirenews se skuld wees. Hulle is 'n derde mag, misbruikers van vryspraak en hulle soek SA burgers se bloed in die strate.
PRAAG het intussen vir "satirenews" om kommentaar genader oor waarom hulle die vals berig geplaas het, asook die rede vir die verspreiding van die pamflette.
In die aanloop tot gisteraand se konsert het die ANC op Ermelo die Landbou-komitee gedreig dat hulle die konsert sou ontwrig om "die rassis Steve Hofmeyr" na die dorp uitgenooi is. 'n Memorandum vol spelfoute is deur die ANC aan die komitee oorhandig (sien hier onder).
Op die tweede bladsy van die memorandum word gedreig dat Steve Hofmeyr met geweld na Orania geneem sal word.
Lees ook: Onderhoud met Steve Hofmeyr oor dreigemente teen hom op Ermelo
Skrywer praagGepubliseer op 6 Maart 2016 7 Maart 2016 Kategorieë Afrikaanse nuus, NuusSleutelwoord aanhitsing, bloedbad, Ermelo, geweld, konsert, Steve Hofmeyr